|  |  |
| --- | --- |
| **Adatvédelmi kapcsolattartó:**  Globális Adatvédelmi Felelős | **Dátum:** 2021. augusztus 18 |
|  (compliance.im@pg.com) **Régió:** Globális | **Érintettek köre:** Minden Pályázó |

**Globális Pályázói Adatkezelési Tájékoztató**

# **Cél**

Jelen tájékoztató („Tájékoztató”) összefoglalja, hogy a The Procter & Gamble Company, annak leányvállalatai és/vagy kapcsolt vállalkozásai („P&G” vagy a „Vállalat”) miként gyűjti össze és kezeli a Pályázói személyes adatokat. Ismerteti továbbá, hogy a Vállalat milyen elvárásokat támaszt a Pályázói személyes adatok gyűjtésével és kezelésével megbízott személyekkel szemben.

A Tájékoztató összhangban áll a P&G vállalat által meghatározott Célokkal, Értékekkel és Alapelvekkel (Purpose, Values and Principles, „PVP-k”). Emellett számos ország rendelkezik a személyes adatok – többek között a Pályázói személyes adatok – használatát szabályozó konkrét jogi követelményekkel. Vállalatunk betartja ezen jogszabályokat és előírásokat, beleértve az adatvédelemre és vállalati döntésekben való munkavállalói részvételre vonatkozó helyi jogszabályokat, valamint további eljárásokat, normákat és szabályzatokat is alkalmaz, amennyiben szükséges ezen előírások teljesítéséhez. Ennek megfelelően a konkrét Pályázói személyes adatok, amelyeket a P&G összegyűjt és/vagy amelyekhez hozzáfér, joghatóságonként eltérők lehetnek a helyi jogszabályok függvényében.

A Vállalat a Pályázói személyes adatok gyűjtésében vagy kezelésében részt vevő valamennyi alkalmazottjától, valamint a P&G-vel dolgozó összes alvállalkozótól, beszállítótól, ügynökségtől, kölcsönzött munkavállalótól, illetve a P&G nevében eljáró bármely más féltől (együttesen „Külső felek”) elvárja, hogy betartsák a jelen tájékoztatóban ismertetett alapelveket, függetlenül attól, hogy a P&G tulajdonában lévő és/vagy saját elektronikai rendszereket és adatkezelő eszközöket használnak-e. A P&G munkavállalói kötelesek gondoskodni arról, hogy a P&G üzemeltetésében részt vevő Külső felek betartsák a jelen Tájékoztatóban foglaltakat, valamint a rájuk vonatkozó további konkrét normákat és eljárásokat.

A Vállalat minden tőle telhető intézkedést megtesz annak érdekében, hogy a Pályázói személyes adatok gyűjtése a felhasználási céloknak megfelelően történjen. Ugyanakkor a Pályázók is felelősek azért, hogy az általuk vagy a nevükben mások által a P&G részére megadott adatokat frissítsék, és azok pontosságát ellenőrizzék.

1. **Meghatározások**

**Pályázó:** Jelen Tájékoztatóban a Pályázó kifejezés mindazon személyeket jelöli, akik személyes adatokat adtak meg a P&G részére a P&G-nél történő munkavállalás szándékával, beleértve a P&G által korábban alkalmazott személyeket is.

**Személyes adatok:** Egy beazonosított vagy beazonosítható személlyel kapcsolatos bármely adat.

**Különleges személyes adatok:** Olyan személyes adatok, amelyek a következőket fedik fel: faji hovatartozás, etnikai hovatartozás, politikai nézetek, vallási meggyőződés, egészségi állapot, nemi beállítottság, szakszervezeti tagság, genetikai vagy biometrikus adatok, büntetett előéletre vonatkozó adatok, valamint a hatályos jogszabályok által különleges adatnak tekintett egyéb adatok.

**A Vállalat vagy P&G:** Jelen tájékoztatóban a Vállalat és a P&G kifejezések a The Procter & Gamble Company-t, illetve annak leányvállalatait és/vagy kapcsolt vállalkozásait jelölik.

1. **Alapelvek**

A P&G adatfeldolgozási alapelvei az alábbiak:

* A Pályázói személyes adatok összegyűjtése és kezelése a következő célokhoz szükséges minimális mennyiségben: a P&G népszerűsítése potenciális munkaadóként és a Pályázók számának növelése; a Pályázó állásjelentkezésének kiértékelése; az állásajánlat elfogadása és/vagy meghosszabbítása eseténa Pályázó munkaviszonyban történő munkakezdésének elősegítése; valamint a Pályázó tájékoztatása az érdeklődési körének és munkavállalási céljainak megfelelő egyéb munkakörökről.
* Az egyéni magánszféra tiszteletben tartása.
* A PVP-k és a hatályos jogszabályok betartása.
* A megfelelő normák és eljárások betartása a Pályázói személyes adatok összegyűjtése és/vagy kezelése során.
1. **Tájékoztató**

A P&G tiszteletben tartja az Ön adatainak védelmét. Jelen Tájékoztató azt ismerteti, hogy miként történik vállalatunknál a Pályázói személyes adatok feldolgozása; milyen típusú adatokat gyűjtünk; ezeket milyen célra és milyen jogi vagy üzleti alapon használjuk fel; kikkel osztjuk meg őket, valamint, hogy Önnek milyen döntési lehetőségei vannak a Pályázói személyes adatok felhasználására vonatkozóan. Ismertetjük továbbá, hogy milyen intézkedéseket teszünk a Pályázói személyes adatok védelme érdekében, valamint hogy miként léphet velünk kapcsolatba, ha kérdése lenne adatvédelmi gyakorlatainkról.

* 1. **Milyen típusú személyes adatokat gyűjtünk a Pályázókról?**

Csak minimális mennyiségű személyes adatot gyűjtünk a Pályázókról, a hatályos jogszabályi előírásoknak megfelelően, a következő célokra: a P&G népszerűsítése potenciális munkaadóként és a Pályázók számának növelése; a Pályázó állásjelentkezésének kiértékelése; az állásajánlat elfogadása és/vagy meghosszabbítása esetén a Pályázó munkaviszonyban történő munkakezdésének elősegítése; valamint a Pályázó tájékoztatása az érdeklődési körének és munkavállalási céljainak megfelelő egyéb munkakörökről.

**A Vállalat mindig is csak a szükséges típusú és mennyiségű Pályázói személyes adatot fog összegyűjteni Öntől vagy Önre vonatkozóan. Azonban az információk összegyűjtésének és az azokhoz való hozzáférésnek módja az egyes országokban érvényes jogszabályi és/vagy üzleti követelmények függvényében változhat. Az adatgyűjtés helyén tájékoztatjuk Önt arról, hogy a kért Pályázói személyes adatok megadása önkéntes alapú vagy kötelező-e a munkaerő-felvételi folyamat folytatásához.**

A munkaerő-felvételi folyamat során az adatgyűjtésnek több különböző szintje van:

***1. szint****:* ***Adatok gyűjtése egy olyan Pályázótól, akinek még nem kezdődött meg a munkaerő-felvételi folyamata, de érdeklődését fejezte ki a P&G-nél való munkavállalás iránt:***

|  |  |
| --- | --- |
| **Az 1. szint során összegyűjtött adatok típusa** | **Miért gyűjtjük össze és dolgozzuk fel ezen adatokat?** |
| **A Vállalat mindig is csak a szükséges típusú Pályázói személyes adatot fog összegyűjteni Öntől vagy Önre vonatkozóan. Azonban az információk összegyűjtésének és az azokhoz való hozzáférésnek a módja az egyes országokban érvényes jogszabályi és/vagy üzleti követelmények függvényében változhat. Az adatgyűjtés helyén tájékoztatjuk Önt arról, hogy a kért Pályázói személyes adatok megadása önkéntes alapú vagy kötelező-e a munkaerő-felvételi folyamat folytatásához.**  |
| *Kapcsolatfelvételi adatok* • Teljes név vagy korábbi nevek (pl. leánykori név) • Titulusok és rangok, beleértve az előnyben részesített nevet és megszólítást • Levelezési cím• E-mail-cím • Telefonszám • Mobiltelefonszám | Azért, hogy P&G vállalatnál elérhetővé váló jelenlegi és/vagy jövőbeli karrierlehetőségekről tájékoztassuk Önt. |
| *Szakmai adatok*  • Önéletrajz | Azért, hogy összevethessük az Ön szaktudását, képesítéseit és érdeklődési körét az általunk kínált karrierlehetőségekkel. |
| Digitális azonosító adatok • IP-cím • Cookie-k, címkék és/vagy nyomkövető képpontok | A munkaerő-felvételi és egyéb vállalati webhelyeink digitális szolgáltatásainak megfelelő üzemeltetéséhez.  |
| *Bármilyen egyéb, a jogszabályok által előírt információ a foglalkoztatás jogi megfelelőségének biztosításához* |  |

***2. szint****:* ***Adatok gyűjtése egy olyan Pályázótól, akinek már megkezdődött a munkaerő-felvételi folyamata, de még nem született döntés a jelentkezését illetően:***

|  |  |
| --- | --- |
| **A 2. szint során összegyűjtött adatok típusa** | **Miért gyűjtjük össze és dolgozzuk fel ezeket az adatokat?** |
| **A Vállalat mindig is csak a szükséges típusú Pályázói személyes adatot fog összegyűjteni Öntől vagy Önre vonatkozóan. Azonban az információk összegyűjtésének és az azokhoz való hozzáférésnek a módja az egyes országokban érvényes jogszabályi és/vagy üzleti követelmények függvényében változhat. Az adatgyűjtés helyén tájékoztatjuk Önt arról, hogy a kért Pályázói személyes adatok megadása önkéntes alapú vagy kötelező-e a** **munkaerő-felvételi folyamat folytatásához.**  |
| *További szakmai adatok*• Korábbi munkahelyek, referenciákkal • A Pályázó Linkedin-profiljából és hasonló platformokról származó adatok • Oktatási adatok, például a végzettségre és a diplomára vonatkozóan • Szakmai engedélyek, tanúsítványok és tagsági okmányok• Személyes és szakmai készségek (pl. beszélt nyelvek), érdeklődési körök és hobbik • Szakmai célok és érdeklődési körök  | Ezek segítenek nekünk összevetni Önt azon munkakör(ök) konkrét követelményeivel, melyekre jelentkezik. |
| *További digitális azonosító adatok** Digitális aláírás
 | Lehetővé teszi, hogy Ön ellenőrizhető módon jóváhagyja és benyújtsa az állásjelentkezési űrlapokat digitális formátumban. |
| *Audiovizuális adatok* • Kép • Hang  | Lehetővé teszik a telefonos/videós interjúk lebonyolítását. |
| *Pénzügyi adatok*• Bankszámlaadatok  | Az interjúzás folyamata során felmerülő költségek jóváhagyott megtérítésének lehetővé tétele érdekében. |
|  *Hatósági igazolványok és munkavégzésre való alkalmassággal kapcsolatos adatok** Személyi igazolvány száma
* Állampolgárság
* Tartózkodási hely
* Nemzetiség
* Születési ország
* Katonai és/vagy veterán státusz
 | Lehetővé teszik annak megállapítását, hogy Ön alkalmas-e bizonyos munkakör(ök) betöltésére, valamint segít kiszűrni az ismétlődő jelentkezéseket. |
| *Személyes ismertetőjegyek** Nem
* Fogyatékosság
* Katonai és/vagy veterán státusz
* Etnikai hovatartozás és/vagy faji hovatartozás
 | Elősegítik az alkalmazottaink sokszínűségére vonatkozó törekvéseink teljesítését, valamint a jogszabályok által előírt beszámolók elkészítését. Emellett a fogyatékosságokra vonatkozó adatok összegyűjtésével tudjuk biztosítani (az Ön kérésére) a munkaerő-felvétel folyamata során a szükséges segédintézkedéseket.  |
| *Bármilyen egyéb, a jogszabályok által előírt információ a foglalkoztatás jogi megfelelőségének biztosításához* |  |

***3. szint****:* ***A Pályázónak tett állásajánlat elfogadása után, de még a Pályázó első munkanapját megelőzően, a munkaviszony részleteinek megerősítése során összegyűjtött adatok:***

|  |  |
| --- | --- |
| **A 3. szint során összegyűjtött adatok típusa** | **Miért gyűjtjük össze és dolgozzuk fel ezeket az adatokat?** |
| **A Vállalat mindig is csak a szükséges típusú Pályázói személyes adatot fog összegyűjteni Öntől vagy Önre vonatkozóan. Azonban az információk összegyűjtésének és az azokhoz való hozzáférésnek a módja az egyes országokban érvényes jogszabályi és/vagy üzleti követelmények függvényében változhat. Az adazgyűjtés helyén tájékoztatjuk Önt arról, hogy a kért Pályázói személyes adatok megadása önkéntes alapú vagy kötelező-e a munkaerő-felvételi folyamat folytatásához.** |
| *További közigazgatási azonosítók és munkavégzésre való alkalmassággal kapcsolatos adatok* • Társadalombiztosítási szám • Jogosítvány száma • Útlevél száma • Egyéb hatósági azonosítók, amelyekre szükség lehet jogi megfelelőségi célokból (pl. munkavállalói vagy letelepedési vízumok, illetve engedéllyel rendelkező szakemberek esetén az engedélyszámok)  | Lehetővé teszik az alkalmazottak ellenőrzését és hátterének átvilágítását, pl. a referenciák, az engedélyek és a büntetett előélet ellenőrzését, a hatályos jogszabályoknak megfelelően A biztonsági és kockázatkezelés érdekében, pl. a vállalati gépjárműveket használó alkalmazottak jogosítvánnyal kapcsolatos adatainak összegyűjtése, szakmai engedélyek ellenőrzése, csalások megelőzése és hasonló célokból  |
| *Orvosi és egészségügyi adatok* | Segítenek megállapítani, hogy Ön biztonságosan el tudja-e végezni a munkaköréhez tartozó feladatokat, valamint hogy ehhez szüksége van-e valamilyen segédintézkedésre. |
| *Bármilyen egyéb, a jogszabályok által előírt információ a foglalkoztatás jogi megfelelőségének biztosításához* |  |

***4. szint****:* ***A Pályázó munkaviszonyával kapcsolatos részletek rendezése után, a Pályázó munkakezdésének elősegítése érdekében összegyűjtött adatok:***

|  |  |
| --- | --- |
| **A 4. szint során összegyűjtött adatok típusa** | **Miért gyűjtjük össze és dolgozzuk fel ezeket az adatokat?** |
| **A Vállalat mindig is csak szükséges típusú Pályázói személyes adatot fog összegyűjteni Öntől vagy Önre vonatkozóan. Azonban az információk összegyűjtésének és az azokhoz való hozzáférésnek a módja az egyes országokban érvényes jogszabályi és/vagy üzleti követelmények függvényében változhat. Az adat gyűjtés helyén tájékoztatjuk Önt arról, hogy a kért Pályázói személyes adatok megadása önkéntes alapú vagy kötelező-e a munkaerő-felvételi folyamat folytatásához.**  |
| *További hatósági azonosítók és munkavégzésre való alkalmassággal kapcsolatos adatok*• Munkavállalói vízum | Lehetővé teszi a bérszámfejtés és a juttatási programok adminisztrációját és a hatályos jogszabályok betartását. |
| *Személyes ismertetőjegyek** Családi állapot
* Születési dátum
* Születési hely
* Előnyben részesített név és megszólítás
 | Lehetővé teszi különböző, az Ön, az Ön családja és/vagy az Ön hatékony munkavégzése szempontjából fontos HR- és foglalkoztatási célok és tevékenységek megvalósítását, beleértve a munkabér és a juttatások folyósításának megkezdését, valamint a webhelyekhez/rendszerekhez való hozzáférés biztosítását. |
| *További pénzügyi adatok** Bankszámlaszám
 | Az 1. szint során megadott adat megerősítése céljából, illetve a bérszámfejtési és költségtérítési jóváírások létrehozása érdekében. |
| *Család/hozzátartozók adatai** Név
* Születési dátum
* Nem
* Születési hely
* Állampolgárság/nemzetiség
* Hatósági igazolvány
* Kapcsolatfelvételi adatok
 | Lehetővé teszi a bérszámfejtés és a juttatási programok adminisztrációját és a hatályos jogszabályok betartását, például a bérek bejelentését a hatóságok felé. |
| *Szakszervezeti tagságra vonatkozó adatok* | A bérszámfejtés és a juttatások pontosságának biztosítása érdekében. |
| *Bármilyen egyéb, a jogszabályok által előírt információ a foglalkoztatás jogi megfelelőségének biztosításához* |  |

* 1. **Milyen jogi és/vagy üzleti alapokon dolgozzuk fel a Pályázói személyes adatokat?**

A legtöbb országban a Pályázó személyes adatainak összegyűjtésének és felhasználásának elsődleges jogi és / vagy üzleti alapja az Ön hozzájárulása. Bizonyos országokban a jogszabályi és/vagy üzleti alapot képezhetik egy előzetes munkaszerződés adatfeldolgozási követelményei, vállalatunk törvényes üzleti érdekei, és/vagy a jogszabályi előírások betartása is. A beleegyezés visszavonásához való jogával, illetve ennek következményeivel kapcsolatos további információkért lásd a jelen Tájékoztató 4.4-es szakaszát.

* 1. **Hogyan osztjuk meg a Pályázói személyes adatokat?**

A P&G kizárólag olyan felekkel osztja meg a Pályázói személyes adatokat, akiknek törvényes üzleti érdeke fűződik az adatok megismeréséhez.

A P&G megoszthatja az adatait olyan külső felekkel, akik a nevünkben végeznek a P&G-n belüli üzleti tevékenységet. A Vállalat elvárja a külső felektől, hogy a Vállalat által alkalmazott védelmi szinttel megegyező szintű védelmet biztosítsanak a Pályázói személyes adatok kezelése során. Az adatfeldolgozóként eljáró Külső Felek számára szerződésben írjuk elő, hogy az adatok feldolgozását kizárólag az utasításainknak megfelelően végezhetik, és gondoskodniuk kell az adatok biztonságáról. Ezen adatfeldolgozók kizárólag a P&G engedélyével és/vagy a jogszabályi előírások betartása érdekében használhatják fel vagy oszthatják meg az adatokat.

Bizonyos esetekben a személyes adatokat közvetlenül a P&G vállalattal kapcsolatban álló, a munkaerő-felvételi vagy munkakezdési folyamathoz kapcsolódó szolgáltatókkal kell megosztania, amely esetekben a P&G nem felügyeli az adatok feldolgozásának módját. Ilyen esetekben, mindenképpen olvassa el és ismerje meg az adott szolgáltató adatvédelmi szabályzatát és gyakorlatait.

A Pályázói személyes adatokat megoszthatjuk vállalati székhelyünk, valamint világszerte működő kapcsolt vállalkozásaink munkatársaival is, amennyiben ez az üzleti céljaink teljesítéséhez szükséges. A Pályázói személyes adatok ilyen helyzetekben történő védelmére vonatkozó további információkért lásd a jelen Tájékoztató 4.5-ös szakaszát.

A Pályázói személyes adatokat megoszthatjuk, ha azt jogszabály vagy jogi eljárás követeli meg; a P&G vállalat jogainak és belső szabályzatainak érvényesítése vagy védelme érdekében; valamely vélt vagy tényleges törvénytelen tevékenység kivizsgálásával kapcsolatban; és/vagy a P&G valamely üzleti egységének az eladásával kapcsolatban.

* 1. **Milyen adatvédelmi jogokkal rendelkezik Ön?**

A P&G a Pályázói személyes adatokat elsősorban az Ön hozzájárulása alapján kezeli. A toborzási időszak során Ön bármikor visszavonhatja Pályázói személyes adatai kezeléséhez adott beleegyezését az alábbi címre küldött e-mailben: candidatedata.im@pg.com. Kérjük, vegye figyelembe, hogy hozzájárulása visszavonását követően a P&G nem tekinti Önt a továbbiakban Pályázónak. A toborzási folyamat során összegyűjtött Pályázói személyes adatok tárolása és törlése az alábbi 4.8-as szakasznak megfelelően történik.

Önnek jogában áll kapcsolatba lépni Vállalatunkkal, és hozzáférést kérni az Önre vonatkozó, a vállalatunk által esetlegesen feldolgozott és használt Pályázói személyes adatokhoz. Kérheti a pontatlan, elavult, illetve szükségtelenné vált adatok helyesbítését, törlését és/vagy az adatkezelés korlátozását, ha felveszi velünk a kapcsolatot a candidatedata.im@pg.com címen. Amennyiben a vonatkozó jogszabályok lehetővé teszik, Ön kérheti, hogy a P&G az Ön rendelkezésére bocsássa az Önnel kapcsolatos adatokat egy olyan formátumban, amely lehetővé teszi, hogy Ön továbbítsa az adatait egy kijelölt szolgáltatóhoz, az adott körülményeknek megfelelő módon. Amennyiben elégedetlen a kérelmére adott válaszunkkal, panaszt nyújthat be a lakóhelye szerinti ország adatvédelmi hatóságához.

* 1. **Kinek továbbíthatjuk a Pályázói személyes adatokat?**

Amennyiben a jogszabályok lehetővé teszik, a Pályázói személyes adatokat más országokba is továbbíthatjuk. A P&G egy globális vállalat, amely számos országban kap Pályázói jelentkezéseket. A Pályázói személyes adatok az Egyesült Államokban lévő rendszereken tárolhatók, de elérhetők világszerte a P&G kapcsolt vállalkozásai, valamint azok szolgáltatói által, illetve továbbíthatók is más országokba, amennyiben ez a vonatkozó feladatok elvégzéséhez szükséges, a hatályos jogszabályoknak megfelelő módon. Ez azt jelenti, hogy a Pályázói személyes adatokat olyan országokba is továbbíthatják, amelyek kívül esnek azon a régión, ahol Ön P&G-állásra jelentkezik, vagy ahol állást kínáltak Önnek. Ezek az országok az Ön lakóhelyétől eltérő adatvédelmi jogszabályokkal rendelkezhetnek. Azon esetekben, amikor az Ön adatait a lakóhelye szerinti országon kívüli országokba továbbítjuk, illetve hozzáférhetővé tesszük ezen országokból, megtesszük a megfelelő védelmi intézkedéseket, továbbá betartjuk a jogszabályok által előírt adminisztratív, műszaki és/vagy szerződéses előírásokat az Ön Pályázói személyes adatainak védelme érdekében. Az Európai Unión kívülre történő adattovábbítás esetén – történjen az akár a P&G entitásai között, akár a P&G és annak szolgáltatói között – szerződésbe foglalt védelmi intézkedéseket alkalmazunk, valamint foganatosítjuk az ezekhez kapcsolódó, a kellő gondosságra vonatkozó és műszaki követelményeket, melyeket az Ön adatainak védelme érdekében az EU szabályozói előzetesen jóváhagytak (általános szerződési feltételek). Ha szeretné kikérni az adattovábbítási megállapodás másolatát, forduljon hozzánk a corporateprivacy.im@pg.com címen. A P&G emellett betartja az egyes országok konkrét követelményeit, amelyek korlátozzák az adatok továbbítását az adott országon kívülre, és/vagy megkövetelik az adatok lokalizálását.

* 1. **Hogyan gondoskodunk a Pályázói személyes adatok biztonságáról?**

Megfelelő fizikai, adminisztratív, szerződéses és műszaki intézkedéseket – például anonimizálást, titkosítást és hozzáférési korlátozásokat – alkalmazunk a Pályázói személyes adatok véletlenszerű, jogszabályellenes vagy illetéktelen megsemmisítése, eltűnése, módosítása, közzététele vagy a hozzáférés vagy felhasználás, valamint minden további jogszabályellenes feldolgozás megelőzése érdekében.

**4.7. Végez-e a P&G automatizált döntéshozatalt a toborzási folyamat során?**

A P&G az automatizált értékeléseket a toborzási folyamat egyik eszközeként használja számos munkakör esetén. Ezek az értékelések olyan képességeket és készségeket mérnek, melyek általában nem merülnek fel az interjúk során; szabványos pontozást használnak (megfelelt/nem felelt meg); nem veszik figyelembe egyéb módon a Pályázók semmilyen személyes adatát; teljesen automatizáltak; és bizonyos esetekben nem ellenőrzi őket élő személy az állásra való jelentkezés folyamata során.  Például az egyik tesztünk megkívánja, hogy kitalált munkahelyi esetekre reagáljon, és a tapasztalatát, érdeklődését és munkához való hozzáállását értékeli; ez lehetővé teszi a P&G számára, hogy a sikeres munkahelyi teljesítést meghatározó P&G-kompetenciákkal szemben felmérje a képességeit.  Egy másik teszt a kognitív képességeit méri, amire munkánk összetett és állandóan változó mivolta miatt van szükség, és a környezetünk megkívánja Öntől az állandó tanulást és fejlődést. Ezek az értékelések kritikus fontosságúak annak megállapításához, hogy rendelkezik-e a P&G-nél való sikerességhez szükséges alapvető kompetenciákkal és jellemzőkkel.

**4.8. Mennyi ideig őrzik meg a személyes adataimat?**

A Pályázói személyes adatait három (3) évig őrizzük meg, kivéve a 4. szinten összegyűjtött információkat (lásd a 4.1-es szakaszt), amelyeket azonnal törlünk, ha Ön nem válik a P&G alkalmazottjává. A P&G ezt a három (3) évig terjedő globális adatkezelési határidőt annak érdekében vezette be, hogy a Pályázók új profil létrehozása nélkül, több országban is tudjanak különböző munkakörökre jelentkezni. A Pályázók bármikor kérhetik a személyes adataik törlését a három (3) évig terjedő időszakon belül. A három (3) évig terjedő adatkezelési időszak vége előtti törlésre irányuló kérelmeket általában teljesítjük, kivéve, ha a vonatkozó jogszabályok előírják a hosszabb, hároméves adatmegőrzési időszak betartását; és/vagy ha az a P&G jogszerű üzleti érdekeinek teljesüléséhez szükséges, korlátozás nélkül beleértve a jogi követelések beterjesztéséhez, vagy az azzal szembeni védekezéshez fűződő jogunkat.

1. **Jövőbeli módosítások**

A P&G vállalat fenntartja a jogot ezen Tájékoztató szükség szerint történő módosítására, például a jogszabályokban, előírásokban, a Vállalati gyakorlatokban és eljárásokban történő módosítások követése érdekében, illetve az újabb biztonsági fenyegetések elleni védekezés vagy az adatvédelmi hatóságok által előírt újabb követelmények betartása érdekében. Megfelelő értesítést kap abban az esetben, ha az ilyen változtatások lényeges hatással vannak a Pályázói személyes adatok kezelésére.

1. **Kapcsolatfelvételi adatok**

A Pályázói személyes adatainak adatkezelője a The Procter & Gamble Company, beleértve annak leányvállalatait és kapcsolat vállalkozásait is. Amennyiben kérdése merül fel Pályázói személyes adataival kapcsolatban, vagy élni szeretne valamely, a vonatkozó adatvédelmi jogszabályok által biztosított jogával, illetve aggálya merül fel egy lehetséges adatsértéssel kapcsolatban, kérjük, küldjön e-mailt az alábbi címre: candidatedata.im@pg.com. Ezzel kapcsolatban, illetve személyes adatainak/Pályázói személyes adatainak feldolgozásával kapcsolatos egyéb kérdéseivel és problémáival globális adatvédelmi tisztviselőnkhöz is fordulhat a következő e-mail-címen: pgprivacyofficer.im@pg.com, telefonszámon: +1 (513) 622-0103, vagy levelezési címen: 1 Procter & Gamble Plaza, Cincinnati, OH 45202, U.S.A. Az adott országokra vonatkozó kapcsolatfelvételi adatainkat a jelen értesítés „A” függelékében találja.

**„A” FÜGGELÉK**

**Ázsia:**

Procter & Gamble Philippines, inc.

Jocelyn J. Gregorio-Reyes

gregorioreyes.j@pg.com

+632558-4250

Procter & Gamble international Operations SA (ROHQ) – GBS

Jennifer Pascual-Sy

pascualsy.jl@pg.com

Procter & Gamble Korea S&D Company

Lincoln Park

park.lc@pg.com

+82-2-6940-6361

**Európai Unió:**

Belga nyugdíjalap

Guido Pieroth

 pieroth.g@pg.com

+41-58 004 7560